
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 241 

10 Νοεμβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση Πρωτοκόλλου της 2ης Συνόδου της Μικτής Διυ¬ 
πουργικής Επιτροπής οικονομικής, βιομηχανικής, επι¬ 
στημονικής και τεχνολογικής συνεργασίας Ελλάδος - 

Αρμενίας. 1 

Έγκριση Πρωτοκόλλου υπ’ αριθ. 68 για τις εργασίες της 
Μικτής Ελληνο-βουλγαρικής Μεθοριακής Επιτρο¬ 
πής της 60ης τακτικής Συνόδου. Θεσσαλονίκη, 
3.7.1998. 2 


ΑΠΟΦΑΣΕΙΣ 

Αοιθ. Φ.0544/2/ΑΣ 298/Μ. 4977 (1) 

Έγκριση Πρωτοκόλλου της 2ης Συνόδου της Μικτής Διυ¬ 
πουργικής Επιτροπής οικονομικής, βιομηχανικής, επιστη¬ 
μονικής και τεχνολογικής συνεργασίας Ελλάδος - Αρμε¬ 
νίας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ, ΑΝΑΠΤΥΞΗΣ, 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΓΕΩΡΓΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΚΑΙ 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη τις διατάξεις: 

1. Της Συμφωνίας οικονομικής, βιομηχανικής και τεχνολο¬ 
γικής συνεργασίας Ελλάδος - Αρμενίας η οποία υπογράφηκε 
στην Αθήνα την 20 Ιανουάριου 1992 και κυρώθηκε μετονυπ' 
αριθ. 2125/1993 Νόμο που δημοσιεύθηκε στο υπ' αριθ. 45 
Φύλλο της Εφημερίδας της Κυβερνήσεως τεύχος Α' της 31 
Μαρτίου 1993 και τέθηκε σε ισχύ την 1.10.1994 δια της οποί¬ 
ας συνιστάται Μικτή Επιτροπή συνεργασίας. 

2. Του υπό έγκριση Πρωτοκόλλου της Μικτής Διϋπουργι- 
κής Ελληνο-Αρμενικής Επιτροπής οικονομικής βιομηχανικής 
επιστημονικής και τεχνολογικής συνεργασίας, αποφασίζου¬ 
με: 

Εγκρίνουμε ως έχει και στο σύνολό του το Π ρωτόκολλο της 
2ης Συνόδου της Μικτής Διυπουργικής Επιτροπής οικονομι¬ 
κής, βιομηχανικής, επιστημονικής και τεχνολογικής συνερ¬ 
γασίας Ελλάδος - Αρμενίας που υπογράφηκε στην Αθήνα 


στις 16.3.1999 της οποίας το κείμενο σε πρωτότυπο στην Ελ¬ 
ληνική γλώσσα έχει ως εξής: 

Αθήνα, 7 Οκτωβρίου 1999 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΩΝ 

Γ. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ ΠΕΡ/ΝΤΟΣ, ΧΩΡ/ΞΙΑΣ &Ι ΔΗΜ. ΕΡΓΩΝ 

Ε. ΒΕΝΙΖΕΛΟΣ Κ. ΛΑΛΙΟΤΗΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΓΕΩΡΓΙΑΣ 

Γ. ΑΡΣΕΝΗΣ Γ.ΑΝΩΜΕΡΙΤΗΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ ΤΎΠΟΥ ΚΑΙ ΜΕΣΩΝ ΜΑΖ. ΕΝΗΜΕΡΩΣΗΣ 

ΑΝ. ΜΑΝΤΕΛΗΣ Δ. ΡΕΠΠΑΣ 


ΠΡΩΤΟΚΟΛΛΟ 

Της 2ης Συνόδου της Μικτής Διϋπουργικής Επιτροπής Οικο¬ 
νομικής, Βιομηχανικής, Επιστημονικής και Τεχνολογικής 

Συνεργασίας Ελλάδας - Αρμενίας. 

Στις 15 και 16 Μαρτίου 1999 πραγματοποιήθηκε στην Αθή¬ 
να η 2η Σύνοδος της Μικτής Διϋπουργικής Επιτροπής Οικο¬ 
νομικής, Βιομηχανικής, Επιστημονικής και Τεχνολογικής Συ¬ 
νεργασίας Ελλάδας - Αρμενίας που προβλέπεται από τη Συμ¬ 
φωνία που έχουν υπογράψει οι δύο χώρες από το 1992 και 
ισχύει από 1.12.1994. 

Επικεφαλής της Ελληνικής Αντιπροσωπείας ήταν ο Υφυ¬ 
πουργός Εθνικής Οικονομίας Α. Μπαλτάς. Επικεφαλής της 
Αρμενικής Αντιπροσωπείας ήταν ο Α. ΡβΙτοεείΘη, Υφυπουρ¬ 
γός Εμπορίου και Βιομηχανίας. 

Η σύνθεση των δύο Αντιπροσωπειών παρατίθεται στο Πα¬ 
ράρτημα II του παρόντος Πρωτοκόλλου. Τα θέματα της Ημε¬ 
ρήσιας Διάταξης της Συνόδου παρατίθενται ως Παράρτημα 
I. 

Οι δύο πλευρές αντάλλαξαν πληροφόρηση για τις εξελί¬ 
ξεις των οικονομιών τους και προέβησαν σε ανασκόπηση των 
σχέσεών τους από την 1η Σύνοδο της Μικτής Διυπουργικής 
Επιτροπής του Νοεμβρίου του 1996, που πραγματοποιήθηκε 
στην Αθήνα, μέχρι σήμερα. 

Σε ότι αφορά στις διμερείς οικονομικές σχέσεις συμφώνη¬ 
σαν ότι έχει σημειωθεί σημαντική πρόοδος στις οικονομικές 
και εμπορικές σχέσεις μεταξύ των δύο χωρών, οι οποίες ό¬ 
μως παραμένουν σε χαμηλά επίπεδα και δεν αντανακλούν 
την αμοιβαία επιθυμία για ταχύτερη και ευρύτερη ανάπτυξη 
των σχέσεων αυτών, σύμφωνα με τις δυνατότητές τους. 

Η Αρμενική πλευρά εξέφρασε τις ευχαριστίες της για τη 
σημαντική συμβολή της Ελλάδας μέσω των προγραμμάτων 

της ελληνικής αναπτυξιακής βοήθειας που υλοποίησαν ελ¬ 
ληνικοί φορείς την τελευταία τετραετία, καθώς και για την ελ¬ 
ληνική συμμετοχή στα προγράμματα Διεθνών Χρηματοδοτι¬ 
κών Οργανισμών. 

Ειδικότερα, στα θέματα της ημερήσιας διάταξης, προέβη- 
σαν στις ακόλουθες διαπιστώσεις: 

1. Πιστωτική διευκόλυνση 

Σχετικά με το θέμα της Πιστωτικής διευκόλυνσης που έχει 
χορηγήσει η Ελλάδα προς την Αρμενία, οι δύο πλευρές χαι¬ 
ρέτησαν την παράταση της περιόδου απορρόφησης της πί¬ 
στωσης και τη μείωση του επιτοκίου, και συμφώνησαν οτι 
πρέπει να καταβληθεί κάθε δυνατή προσπάθεια για την α¬ 
πορρόφηση ολόκληρου του ποσού της πίστωσης σε τομείς 
κοινού ενδιαφέροντος. 

Π ρος την κατεύθυνση αυτή τονίστηκε ότι θα πρέπει να προ- 
γραμματιστούν και να υλοποιηθούν εκθέσεις ελληνικών 
προϊόντων στην Αρμενία ως το τέλος του τρέχοντος έτους, 
καθώς και επιχειρηματικές συναντήσεις και ημερίδες, για τη 
γνωριμία των ενδιαφερομένων επιχειρηματιών, των προϊό¬ 
ντων, των υπηρεσιών, των επενδύσεων και της ανάληψης τε¬ 
χνικών έργων. 

Οι δύο πλευρές συμφώνησαν την αύξηση του ποσοτικού 
περιορισμού ανά κατηγορία προϊόντων, πρώτων υλών, επεν¬ 
δύσεων και υπηρεσιών, από 10% σε 25%, ώστε να διευκο¬ 
λυνθεί η απορρόφηση της πιστωτικής διευκόλυνσης. 

2. Οικονομική Συνεργασία 

α. Εμπόριο-επενδύσεις 

Οι δύο πλευρές χαιρέτησαν την πρόσφατη μονογραφή της 
Συμφωνίας «Αποφυγής Διπλής Φορολογίας Εισοδήματος» 
και την ολοκλήρωση έτσι του ελάχιστου απαιτούμενου θε¬ 
σμικού πλαισίου για την ανάπτυξη των οικονομικών και εμπο¬ 
ρικών σχέσεωντων δύο χωρών. Συμφώνησαν δε να εντείνουν 
τις προσπάθειές τους για τη διευθέτηση, μέσω της διπλωμα¬ 
τικής οδού, τυχόν υφιστάμενων διαδικαστικών θεμάτων, ού¬ 
τως ώστε η συγκεκριμένη Συμφωνία να υπογράφει στο Ερε- 
βάν, τον προσεχή Μάιο, κατά την επικείμενη επίσημη επίσκε¬ 
ψη του Προέδρου της Ελληνικής Δημοκρατίας στην Αρμενία. 

Οι δύο πλευρές επιβεβαίωσαν το ενδιαφέρον τους για την 
αύξηση του όγκου των εμπορικών τους συναλλαγών και τη 
βούλησή τους για την υιοθέτηση και άλλων μέτρων για την ε¬ 
πίτευξη του στόχου αυτού, μέσω της ενίσχυσης επιχειρημα¬ 
τικών πρωτοβουλιών τόσο σε διμερές όσο και σε πολυμερές 
επίπεδο. 

Οι δύο πλευρές συμφώνησαν να ενισχύσουν την ανάπτυξη 
συνεργασιών μεταξύ των Εμπορικών και Βιομηχανικών τους 
Επιμελητηρίων, Επιχειρηματικών Οργανώσεων και να ενθαρ¬ 
ρύνουν την οργάνωση προβολής προϊόντων, τη συμμετοχή 
σε κλαδικές και διεθνείς εκθέσεις στις δύο χώρες και την α¬ 
νάληψη κοινών πρωτοβουλιών προς τρίτες χώρες. Στον το¬ 
μέα των επενδύσεων, καταγράφηκε η καλή μέχρι στιγμής συ¬ 
νεργασία και συμφωνήθηκε να συνεχιστούν οι προσπάθειες 
μέσα από την οργάνωση κοινών επιχειρηματικών συναντή¬ 
σεων και συμποσίων και την ενημέρωση των επιχειρηματιών 
από εμπειρογνώμονες των δύο πλευρών, σχετικά με τις εξε¬ 
λίξεις των οικονομιών των χωρών τους και τις δυνατότητες α¬ 
νάπτυξης κυρίως μικτών επιχειρήσεων. 

Η αρμενική πλευρά ζήτησε να εξετασθεί η δυνατότητα δημι¬ 
ουργίας στο Ερεβάν ενός Κέντρου Ανάπτυξης και Κατάρτισης. 

Οι δύο πλευρές εξέφρασαν την επιθυμία να ενθαρρύνουν 
και να διερευνήσουν τη δυνατότητα δημιουργίας Ελληνο-Αρ- 
μενικής εταιρίας διεθνούς εμπορίου και Ιβαείπς). 

Η ελληνική πλευρά έθεσε το θέμα της υφιστάμενης οικο¬ 
νομικής εκκρεμότητας μεταξύ των αρμενικών εταιρειών ΗΒΗ 
και ϋΖΙΒΑν και της ελληνικής εταρείας ΡΟΙΕ3ΤΑΒ ΟΟΜΡΑ- 
ΝΙΑ ΜΑΒΙΤΙΜΑ 3.Α., και ζήτησε τη συνδρομή της αρμενικής 
πλευράς για την επίλυση του θέματος. 


β. Βιομηχανία 

Τα συμβαλλόμενα μέρη δήλωσαν ότι στοχεύουν στην ανά¬ 
πτυξη συνεργασίας σε βιομηχανικούς τομείς ιδιαίτερου εν¬ 
διαφέροντος όπως: η βιομηχανία τροφίμων και ποτών, η βιο¬ 
μηχανία γάλακτος και ζυθοποιίας, η κλωστοϋφαντουργία, τα 
δομικά υλικά, η βιομηχανία συσκευασίας, η βιομηχανία δέρ¬ 
ματος και υποδημάτων, ο τομέας των φαρμάκων, η χημική 
βιομηχανία, τα ηλεκτρονικά, η βιομηχανία θερμικών ηλιακών 
συστημάτων, τα μεταλλεία και η μεταλλουργία, τα τεχνητά 
διαμάντια, ξυλεία και επιπλοποιία. 

Η αρμενική πλευρά παρέδωσε κατάλογο προτάσεων επι¬ 
χειρηματικής συνεργασίας, με το αίτημα να εξεταστούν από 
ελληνικής πλευράς εντός του επόμενου εξαμήνου. 

Οι δύο πλευρές συμφώνησαν ότι στοχεύουν στην ανάληψη 
κοινών δράσεων προς όφελος των ΜΜΕ, όπως επιχειρηματι¬ 
κές αποστολές, εκπαιδευτικά προγράμματα και σεμινάρια, 
τεχνική βοήθεια, μεταφορά τεχνογνωσίας κ.λπ. Από ελληνι¬ 
κής πλευράς ο Ελληνικός Οργανισμός Μικρομεσαίων Επιχει¬ 
ρήσεων και Χειροτεχνίας (ΕΟΜΜΕΧ) εκδήλωσε το ενδιαφέ¬ 
ρον του για συνεργασία με αντίστοιχους φορείς της Αρμε¬ 
νίας. 

γ. Ενέργεια 

Οι δύο πλευρές ανέφεραν ότι έχουν πραγματοποιηθεί πολ¬ 
λές επαφές μεταξύ εμπειρογνωμόνων των δύο πλευρών σε 
θέματα ενέργειας. Διαπίστωσαν ότι, στο πλαίσιο της εθνικής 
ενεργειακής πολιτικής της Αρμενίας, υπάρχουν μεγάλες δυ¬ 
νατότητες συνεργασίας στη χρησιμοποίηση ήπιων μορφών 
ενέργειας και κυρίως της ηλιακής και αιολικής ενέργειας, με 
τη μεταφορά της εμπειρίας και της τεχνογνωσίας που διαθέ¬ 
τει στον τομέα αυτό η ελληνική πλευρά. 

Επίσης διαπιστώθηκε αμοιβαίο ενδιαφέρον για συνεργα¬ 
σία ανάπτυξης (μελέτη και κατασκευή) μικρών υδροηλεκτρι¬ 
κών συστημάτων, μελετών διαχείρισης αποβλήτων και την ε¬ 
νεργειακή αξιοποίησή τους, συνεργασία στην εκπόνηση γε¬ 
ωθερμικών μελετών και στην εκπόνηση μελετών 
περιβαλλοντικών επιπτώσεων με στόχο την ελαχιστοποίησή 
τους από την παραγωγή, μεταφορά και κατανάλωση ενέρ¬ 
γειας. 

Οι δύο πλευρές συμφώνησαν να διερευνήσουν τη δυνατό¬ 
τητα οργάνωσης εκπαιδευτικών σεμιναρίων και προγραμμά¬ 
των κατάρτισης στελεχών στον τομέα της ενέργειας, καθώς 
και εγκατάστασης και λειτουργίας πιλοτικών και επιδεικτικών 
έργων που αποβλέπουν στην εξοικονόμηση και ορθολογική 
χρήση της ενέργειας. 

Η Αρμενική πλευρά παρέδωσε στην ελληνική πλευρά Οδη¬ 
γό Επενδύσεων του ενεργειακού τομέα της Αρμενίας και η 
ελληνική πλευρά ανέλαβε να ενημερώσει τους Ιδιωτικούς και 
Δημόσιους φορείς της χώρας για πιθανή εκδήλωση ενδιαφέ¬ 
ροντος. 

δ. Τ ραπεζικός τομέας 

Οι δύο πλευρές εξέφρασαν την ικανοποίησή τους για τη 
συνεργασία που έχει αναπτυχθεί ήδη στον τομέα των Τραπε- 
ζών και συμφώνησαν για τη διεύρυνση της συνεργασίας με¬ 
ταξύ των ενδιαφερομένων Τραπεζών των δύο χωρών, μέσα 
από προγράμματα εκπαίδευσης στελεχών και παροχής τε¬ 
χνογνωσίας σε θέματα τραπεζικών εργασιών. 

Η αρμενική πλευρά επιθυμεί ενεργότερη συμμετοχή των 
ελληνικών Τραπεζών στην Αρμενία. 

ε. Μεταφορές 

Οι δύο πλευρές επιβεβαίωσαν τη θέλησή τους για διευκό¬ 
λυνση των διεθνών μεταφορών επιβατών και εμπορευμάτων 
και συμφώνησαν να συγκληθεί εντός του έτους η Μικτή Επι¬ 
τροπή του άρθρου 14 της Συμφωνίας Διεθνών Οδικών Μετα¬ 
φορών, που υπεγράφηστις 18 Ιουνίου 1996, προκειμένου να 
ενεργοποιηθεί η εν λόγω Συμφωνία. 

Εξέφρασαν την ικανοποίησή τους για τη σημαντική συνερ- 

γασία που έχει αναπτυχθεί μεταξύ των δύο χωρών στο πλαί¬ 
σιο των διεθνών Σιδηροδρομικών και Διακρατικών Οργανι¬ 
σμών, και συμφώνησαν να εντείνουν τις προσπάθειες τους 
για πορθμειακή σύνδεση του λιμανιού του ΒυΓηεε με τα λι¬ 
μάνια ΒεΙυπιί και ΡοΙί της Γεωργίας, ως συνέχεια της προ- 
βλεπόμενης σιδηροδρομικής σύνδεσης ΒυΓ938 - Ορμενίου. 

Οι δύο πλευρές προέβησαν σε ανταλλαγή απόψεων και 
διερεύνησαν την υφιστάμενη δυνατότητα για την προώθηση 
της ναυτιλιακής συνεργασίας μεταξύ τους. Συμφώνησαν να 
συνεχίσουν τις περαιτέρω προσπάθειές τους προς την κα¬ 
τεύθυνση αυτή, μέσω απ’ ευθείας επαφών των ενδιαφερομέ¬ 
νων επιχειρηματιών τους, βάσει ανταλλαγής συγκεκριμένων 
συμπληρωματικών πληροφοριών και διευκρινήσεων που θα 
παρασχεθούν. 

Για τη διευκόλυνση δε των απευθείας μεταφορών μεταξύ 
Ελλάδος - Αρμενίας, αλλά και προς τρίτες χώρες, οι δύο 
πλευρές συμφώνησαν να εξετάσουν την προοπτική αξιοποί¬ 
ησης παροπλισμένων αεροσκαφών τύπου ΤυροΙβν (ευρισκο¬ 
μένων στην Αρμενία) τα οποία θα μπορούσαν να χρησιμοποι¬ 
ηθούν για μεταφορές, λαμβάνοντας υπόψη την ισχύουσα 
διεθνή και κοινοτική νομοθεσία στις αεροπορικές μεταφο¬ 
ρές. 

Η ελληνική πλευρά τόνισε την ανάγκη εκτός της σύνδεσης 
του λιμανιού του Πειραιά με λιμένες της Γεωργίας, να εξετα- 
σθεί η δυνατότητα διασύνδεσης του λιμένα του ΒυΓ 933 
(Βουλγαρία) με λιμένες της Γ εωργίας, για ευχερέστερη πρό¬ 
σβαση προς τα Διευρωπάίκά και Πανευρωπαϊκά Δίκτυα Με¬ 
ταφορών. 

Οι δύο πλευρές συμφώνησαν να διερευνήσουν την προώ¬ 
θηση της συνεργασίας τους σε θέματα μεταφορών με τη δη¬ 
μιουργία Διϋπουργικής Επιτροπής Μεταφορών. 

Η ελληνική πλευρά θα καταβάλλει κάθε δυνατή προσπά¬ 
θεια για ενημέρωση του επιχειρηματικού κόσμου για τα έργα 
αρμενικού ενδιαφέροντος στον τομέα των υποδομών (κατα¬ 
σκευή αυτοκινητόδρομου και τούνελ 8ΕΝ/ΑΝ - νΑΜΑϋΖΟΒ 
μέχρι τα σύνορα με τη Γεωργία και το τούνελ 5ΕνΑΝ-ϋΙϋΟ- 
ύΑΝ). 

στ. Γεωργία 

Οι δύο πλευρές εξέφρασαν την ικανοποίησή τους για την 
πορεία υλοποίησης της υπογραφείσης συμφωνίας στον το¬ 
μέα της γεωργίας και για τις δράσεις που αναπτύχθηκαν για 
τη διετία 1997-1998, κυρίως σε επίπεδο σεμιναρίων και επι¬ 
μόρφωσης αλλά και επισιτιστικής βοήθειας. 

Από την αρμενική πλευρά υποβλήθηκε προς την ελληνική 
πλευρά η παράκληση να αυξηθεί η επισιτιστική βοήθεια σε 10 
χιλιάδες τόνους σίτου, λαμβάνοντας υπόψη τις δυσμενείς 
κλιματολογικές συνθήκες που επικράτησαν στη χώρα. Η ελ¬ 
ληνική πλευρά θα εξετάσει το συντομότερο δυνατό με θετι¬ 
κό πνεύμα το αίτημα αυτό. 

Η αρμενική πλευρά έθεσε υπόψη της ελληνικής, ένα «Πρό¬ 
γραμμα» αντιμετώπισης των αρνητικών συνεπειών από θεο¬ 
μηνίες στον τομέα της γεωργίας. 

Κοινή πεποίθηση των δύο πλευρών είναι ότι η συνεργασία 
αυτή θα συνεχιστεί και θα επεκταθεί στον αγροτοβιομηχανι- 
κό τομέα, με την ανάπτυξη μικρών παραγωγικών μονάδων 
κατεργασίας αγροτικών προϊόντων, λόγω των ομοιοτήτων 
που παρουσιάζουν οι μέθοδοι καλλιεργειών που ακολουθού¬ 
νται στις δύο χώρες. 

Το Υπουργείο Γεωργίας της Αρμενίας και το Υπουργείο Γ ε¬ 
ωργίας της Ελλάδας στο πλαίσιο της προβλεπόμενης διε¬ 
τούς συνεργασίας, συμφώνησαν να συνεχίσουν το έργο που 
επιτυχώς έχουν αρχίσει, σε υλοποίηση της σχετικής Συμφω¬ 
νίας των Υπουργείων Γ εωργίας των δύο χωρών, που υπε- 
γράφη τον Μάρτιο του 1997 στο Ερεβάν. 

ζ. Τηλεπικοινωνίες 

Οι δύο πλευρές εξέφρασαν την ικανοποίησή τους για την 


αναπτυχθείσα συνεργασία μεταξύ των δύο χωρών στον το¬ 
μέα αυτό και χαιρέτησαν την υπογραφή των Συμφωνιών για 
την κατασκευή του καλωδίου της Μαύρης Θάλασσας από τις 
εμπλεκόμενες χώρες. Εκτίμησαν δε ότι η χρήση του καλωδί¬ 
ου από τις δύο χώρες, που θα είναι συνιδιοκτήτες στο καλώ¬ 
διο, θα είναι ιδαίτερα επωφελής οικονομικά και συμφώνησαν 
ότι θα αναβαθμίσει σημαντικά τόσο ποσοτικά όσο και ποιοτι¬ 
κά την τηλεπικοινωνιακή διασύνδεση των χωρών. 

Η αρμενική πλευρά έθεσε τα θέματα που ανέκυψαν πρό¬ 
σφατα, τα οποία αφορούν στη συνεργασία μεταξύ της ΑΒ- 
ΜΕΝΤΕΙ_ και του ΟΤΕ. Οι δύο πλευρές εξέφρασαν την επιθυ¬ 
μία να ενθαρρύνουν τα ενδιαφερόμενο μέρη, όπως επιταχύ¬ 
νουν την επίλυση αυτών των θεμάτων κατά τρόπο επωφελή 
για όλα τα ενδιαφερόμενο μέρη. 

η. Τουρισμός 

Οι δύο πλευρές εξέφρασαν την ικανοποίησή τους για την 
πορεία υλοποίησης της Συμφωνίας Τουριστικής Συνεργα¬ 
σίας μεταξύ των δύο χωρών, που υπεγράφη στην Αθήνα τον 
Ιούνιο του 1996. 

Η αρμενική πλευ ρά εξέφρασε τις ευχαριστίες της προς τη ν 
ελληνική πλευρά τόσο για τα σεμινάρια που οργανώθηκαν 
στην Αθήνα κατά το 1997 και το 1998 από τον ΕΟΤ και την 
Σχολή Τουριστικών Επαγγελμάτων για στελέχη του Αρμενι- 
κού Τουρισμού και Διευθυντές Αρμενικών Τουριστικών Γρα¬ 
φείων, όσο και για την εκτύπωση από τον ΕΟΤ 40.000 αντιτύ¬ 
πων του τουριστικού εντύπου «Αρμενία», στο πλαίσιο της δι¬ 
μερούς αναπτυξιακής βοήθειας. 

Η αρμενική πλευρά εξεδήλωσε το ενδιαφέρον της για ευ¬ 
ρύτερη συνεργασία στον τομέα της παραγωγής διαφημιστι¬ 
κού υλικού. Στο πλαίσιο αυτό συμφωνήθηκε εντός του 1999 
ο ΕΟΤ να προσκαλέσει 2-3 Αρμενίους εμπειρογνώμονες σε 
θέματα παραγωγής διαφημιστικού υλικού, προκειμένου να 
μελετήσουν τον τρόπο λειτουργίας των αντίστοιχων ελληνι¬ 
κών υπηρεσιών και τη δυνατότητα περαιτέρω συνεργασίας. 

Η αρμενική πλευρά εξέφρασε επίσης την επιθυμία να προ¬ 
σκληθούν στην Ελλάδα 8-10 σπουδαστές της Αρμενίας ή ερ¬ 
γαζόμενοι του τουριστικού τομέα, για πρακτική εξάσκηση σε 
ελληνικά ξενοδοχεία κατά τη διάρκεια του θέρους. Η ελληνι¬ 
κή πλευρά ανέλαβε να διαβιβάσει το αίτημα στη Σχολή Του¬ 
ριστικών Επαγγελμάτων προς εξέταση. 

Η αρμενική πλευρά εξεδήλωσε το ενδιαφέρον της για την 
προσέλκυση ελληνικών επενδύσεων στον τομέα της τουρι¬ 
στικής βιομηχανίας και της τουριστικής υποδομής. Προς το 
σκοπό αυτό απηύθυνε πρόσκληση να επισκεφθεί την Αρμε¬ 
νία ομάδα Ελλήνων τουριστικών επιχειρηματιών με επικεφα¬ 
λής τον Πρόεδρο του ΕΟΤ. Στην εν λόγω ομάδα θα κληθεί να 
συμμετάσχει και εκπρόσωπος της Σχολής Τουριστικών Ε¬ 
παγγελμάτων, προκειμένου να εξετάσει τις δυνατότητες πα¬ 
ροχής τεχνογνωσίας για την ίδρυση ανάλογης Σχολής στην 
Αρμενία. 

θ. Επιστημονική Συνεργασία, Ερευνα και Τεχνολογία 

Στον τομέα της παιδείας και των επιστημών καταγράφηκε 
η εμβάθυνση της συνεργασίας που έχει αναπτυχθεί τα τε¬ 
λευταία χρόνια, μέσα από τη χορήγηση υποτροφιών, τη με¬ 
τεκπαίδευση επιστημόνων, την υλοποίηση κοινών ερευνητι¬ 
κών προγραμμάτων και τη συμμετοχή σε επιστημονικά συνέ¬ 
δρια και σεμινάρια. 

Τα δύο μέρη συμφώνησαν να προχωρήσουν μέσω της δι¬ 
πλωματικής οδού στην υπογραφή Μορφωτικού και Πολιτι¬ 
στικού Προγράμματος, σε εκτέλεση της Μορφωτικής Συμ¬ 
φωνίας, η οποία υπεγράφη μεταξύ των δύο χωρών τον Δε¬ 
κέμβριο του 1994. Η αρμενική πλευρά εξέφρασε την 
επιθυμία το Πρόγραμμα να περιλαμβάνει τα ακόλουθα θέμα¬ 
τα: 

- Συνεργασία στον τομέα της πρωτοβάθμιας και δευτερο¬ 
βάθμιας εκπαίδευσης. 

- Ανταλλαγή καθηγητών δευτεροβάθμιας εκπαίδευσης και 
μαθητών. 

- Συνεργασία μεταξύ των Πανεπιστημίων των δύο χωρών. 

- Ανταλλαγές του εκπαιδευτικού προσωπικού των Πανεπι¬ 
στημίων. 

- Χορήγηση υποτροφιών για μεταπτυχιακές σπουδές και έ¬ 
ρευνα. 

- Εξέταση της δυνατότητας εισαγωγής της διδασκαλίας 
της αρμενικής γλώσσας και του πολιτισμού σε ένα Ελληνικό 
Πανεπιστήμιο και αντιστρόφως. 

- Υποστήριξη από ελληνικής πλευράς της διδασκαλίας της 
ελληνικής γλώσσας σε ένα αρμενικό σχολείο διαθέτοντας 
καθηγητές, βιβλία, εκπαιδευτικό υλικό κ.λπ. 

- Παρακολούθηση σεμιναρίων γλώσσας από σπουδαστές, 
μαθητές και καθηγητές. 

- Συνεργασία στο πλαίσιο Προγραμμάτων της Ευρωπαϊκής 
Ένωσης (ΤΕΜΡϋδ κ.λπ.). 

- Ανταλλαγή εκπαιδευτικού υλικού όλων των επιπέδων εκ¬ 
παίδευσης. 

Στον τομέα της Ε+Τ (Ερευνητικής και Τεχνολογικής) Συ¬ 
νεργασίας και σε συνέχεια του πρώτου διακρατικού πρωτο¬ 
κόλλου Ε+Τ συνεργασίας που υπογράφηκε στην Αθήνα το 
1995 στο πλαίσιο της Συμφωνίας Οικονομικής, Βιομηχανικής 
και Τεχνολογικής Συνεργασίας μεταξύ Ελλάδας και Αρμε¬ 
νίας, μια δεύτερη πρόσκληση ενδιαφέροντος για την Ελλη- 
νο-Αρμενική Ε+Τ συνεργασία έγινε το 1998, η οποία συγκέ¬ 
ντρωσε ερευνητικά έργα στους τομείς της Βιολογίας-Βιοτε- 
χνολογίας, των Επιστημών Υγείας, της Φυσικής και Χημείας, 
της Μηχανικής, της Γεωλογίας, της Σεισμολογίας και Γεω¬ 
φυσικής, των Τηλεπικοινωνιών και της Ιστορίας - Αρχαιολο¬ 
γίας. Το δεύτερο διακρατικό πρωτόκολλο Ε+Τ Συνεργασίας 
σχεδιάζεται να υπογράφει στο Ερεβάν από την Μικτή Επι¬ 
τροπή Ε+Τ Συνεργασίας, τον Μάϊο του 1999. 

Η αρμενική πλευρά εξέφρασε την επιθυμία να περιλη- 
φθούν στο Πρόγραμμα Ε+Τ Συνεργασίας μερικοί επιπρό¬ 
σθετοι ειδικοί τομείς, όπως εκείνοι της Πυρηνικής Φυσικής, 
της Τεχνολογίας ΙειεβΓ, της Περιβαλλοντικής Έρευνας, των 
Τεχνολογιών Υλικών, Ημιαγωγών, Επικαλύψεων με Πολυμε¬ 
ρή και Οπτικών Ινών. 

Τονίστηκε επίσης το κοινό ενδιαφέρον για τη σύνταξη Ελ- 
ληνο-Αρμενικού και Αρμενο-Ελληνικού Λεξικού, έργο το ο¬ 
ποίο θα αναλάβουν από κοινού αρμόδιοι ερευνητικοί φορείς 
και των δύο χωρών και θα ενταχθεί στο Πρόγραμμα Ε+Τ Συ¬ 
νεργασίας. 

Η αρμενική πλευρά εξέφρασε το ενδιαφέρον της για την 
ενθάρρυνση και διευκόλυνση της διάδοσης των επιστημονι¬ 
κών αποτελεσμάτων των κοινών ερευνητικών έργων των δύο 
χωρών, μέσα από Διεθνή Συνέδρια και άλλα επιστημονικά ίο- 
Γ3. 

Και οι δύο πλευρές υπογράμμισαν την ανάγκη ενδυνάμω¬ 
σης των δυνατοτήτων συνεργασίας μεταξύ Ελληνικών και 
Αρμενικών επιστημονικών ομάδων στο πλαίσιο Ευρωπαϊκών 
Προγραμμάτων, της Οικονομικής Συνεργασίας των χωρών 
του Ευξείνου Πόντου (ΟΣΕΠ), του ΙΝΤΑ5, του 003Τ κ.λπ. 

Συμφώνησαν επίσης στην τακτική ανταλλαγή πληροφο¬ 
ριών για θέματα Ε+Τ Συνεργασίας σχετικά με τη Διμερή και 
τη Διεθνή Συνεργασία εν γένει. 

Η ελληνική πλευρά ανανέωσε το ενδιαφέρον της να συμ¬ 
μετέχει σε δίκτυα που καλύπτουν μια ευρύτερη περιοχή χω¬ 
ρών της Δυτικής και Κεντρικής - Ανατολικής Ευρώπης και να 
συνεχίσει να διευκολύνει την επιστημονική πρόσβαση της 
Αρμενίας στα Προγράμματα της Ευρωπαϊκής Ένωσης. 

Η αρμενική πλευρά κατέθεσε συνολική πρόταση διερεύνη- 
σης ενδιαφέροντος για συνεργασία με ελληνικούς φορείς 
και επιστημονικές ομάδες σε θέματα κατασκευών, κατα¬ 
σκευαστικών προτύπων και αντισεισμικής προστασίας, πο- 


λεοδομικού σχεδιασμού, προστασίας περιοχών και κατα¬ 
σκευών από γεωλογικά φαινόμενα και κτηματολογίου. Σχετι¬ 
κό πληροφοριακό υλικό επιδόθηκε στην ελληνική πλευρά για 
ενημέρωση των πιθανών ενδιαφερομένων φορέων. 

Το ενδιαφέρον της αρμενικής πλευράς επεκτάθηκε και στη 
διερεύνηση συνεργασίας σε θέματα περιφερειακής πολιτι¬ 
κής και θεσμών, καθώς και στην οργάνωση κοινών αρχιτε¬ 
κτονικών εκθέσεων και εκδόσεων για την ελληνική αρχιτε¬ 
κτονική στην Αρμενία και την αρμενική αρχιτεκτονική στην 
Ελλάδα. Στον τομέα αυτό υπήρξε συγκεκριμένη πρόταση α¬ 
πό αρμενικής πλευράς για τη διοργάνωση έκθεσης Αρχιτε¬ 
κτονικής το Φθινόπωρο του 1999. 

Η ελληνική πλευρά επιφυλάχθηκε να μεταφέρει τις σχετι¬ 
κές προτάσεις συνεργασίας σε αρμόδιους φορείς του Δημό¬ 
σιου τομέα και σε πανεπιστημιακά και ερευνητικά ιδρύματα 
και να διερευνήσει την πιθανή τους ανταπόκριση στη δια¬ 
μόρφωση κοινών προτάσεων συνεργασίας. 

3. Διμερής Αναπτυξιακή και Τεχνική Βοήθεια 

Η αρμενική πλευρά εξέφρασε την ικανοποίησή της για την 
παρασχεθείσα από ελληνικής πλευράς τεχνική βοήθεια προς 
την Αρμενία. Τα σεμινάρια και οι επιχειρηματικές συναντή¬ 
σεις που οργανώθηκαν στο πλαίσιο της Βοήθειας αυτής ε- 
κτιμάται ότι συμβάλλουν στην ανάπτυξη των διμερών οικο¬ 
νομικών σχέσεων. 

Οι δύο πλευρές εκτίμησαν ότι η υπό εξέταση βοήθεια στη 
δημιουργία Αρμενικού Οργανισμού Προώθησης Εξαγωγών 
στα πρότυπα του αντίστοιχου Ελληνικού Οργανισμού, με τη 
συνδρομή και χρηματοδότηση της ελληνικής πλευράς θα 
συμβάλει στην ενίσχυση των υποδομών της Αρμενίας και θα 
βοηθήσει τις αρμενικές επιχειρήσεις να προετοιμαστούν κα¬ 
τάλληλα για την αντιμετώπιση του διεθνούς ανταγωνιστικού 
περιβάλλοντος. 

Στον τομέα της συσκευασίας και τυποποίησης των προϊό¬ 
ντων ζητήθηκε από αρμενικής πλευράς η συνδρομή της Ελ¬ 
λάδας, με την παροχή τεχνογνωσίας, για τη σύσταση Ινστι¬ 
τούτου Συσκευασίας κατά τα πρότυπα του Ινστιτούτου Συ¬ 
σκευασίας του Ελληνικού Οργανισμού Εξωτερικού 
Εμπορίου. Η ελληνική πλευρά προτίθεται να εξετάσει την 
πρόταση αυτή σε συνεργασία με τον Οργανισμό Εξωτερικού 
Εμπορίου. 

Συμφωνήθηκε όπως πέντε (5) εμπειρογνώμονες από την 
Αρμενία εκπαιδευτούν στο Ινστιτούτο Συσκευασίας του Ελ¬ 
ληνικού Οργανισμού Εξωτερικού Εμπορίου εντός του 1999. 

Η αρμενική πλευρά επέδωσε προς την ελληνική πλευρά 
πρόταση της Κυβέρνησης της Αρμενίας σχετικά με την προ¬ 
μήθεια και εγκατάσταση ψηφιακών κέντρων (ΡΒΧ), με το αί¬ 
τημα πρόσθετης χρηματοδότησης που αφορά στην εγκατά¬ 
σταση και εκπαίδευση. Η ελληνική πλευρά προτίθεται να ε¬ 
ξετάσει θετικά την πρόταση αυτή, το συντομότερο δυνατό. 

4. Πολυμερής Συνεργασία 

Η Αρμενική πλευρά ευχαρίστησε την ελληνική πλευρά για 
την εκ μέρους της καταβολή, για λογαριασμό της Αρμενίας, 
του αρχικού μετοχικού κεφαλαίου της Τράπεζας Εμπορίου 
και Ανάπτυξης του Ευξείνου Πόντου, που έχει ως έδρα τη 
Θεσσαλονίκη. 

Οι δύο πλευρές εξέφρασαν την άποψη οτι προτεραιότητα 
θα πρέπει να δοθεί από την Τράπεζα Εμπορίου και Ανάπτυ¬ 
ξης του Ευξείνου Πόντου στη χρηματοδότηση έργων περι¬ 
φερειακού ή και διαπεριφερειακού χαρακτήρα και την επιθυ¬ 
μία τους η Τράπεζα να ξεκινήσει τις δραστηριότητές της το 
συντομότερο δυνατό. 

Οι δύο πλευρές επιβεβαίωσαν την πολύ καλή υφιστάμενη 
συνεργασία σε πολυμερές επίπεδο, που αφορά στη συνερ¬ 
γασία τόσο στο πλαίσιο της Ευρωπαϊκής Ενωσης, όσο και σε 
περιφερειακό επίπεδο μέσα από τον Οργανισμό Σύνεργα- 

σίας των χωρών του Ευξείνου Πόντου (ΟΣΕΠ) και την Τριμε¬ 
ρή Συνεργασία Ελλάδας - Αρμενίας -Ιράν. 

Η ελληνική πλευρά δήλωσε την ενεργό υποστήριξή της στο 
αίτημα ένταξης της Αρμενίας στον Παγκόσμιο Οργανισμό Ε¬ 
μπορίου, κατόπιν αντίστοιχου αιτήματος της αρμενικής 
πλευράς. 

Οι δύο πλευρές εξέφρασαν επίσης την επιθυμία τους για 
ενθάρρυνση των ελληνικών επιχειρήσεων για εντατικότερη 
δραστηριοποίηση στο πλαίσιο του προγράμματος ΤΑΟΙ5 σε 
τομείς αμοιβαίου ενδιαφέροντος για τις δύο χώρες και στα 
πλαίσια της διμερούς τους συνεργασίας. 

Η αρμενική πλευρά ευχαρίστησε την ελληνική για την ενί¬ 
σχυση του δεύτερου Προγράμματος Διαρθρωτικής προσαρ¬ 
μογής της Αρμενίας με το ποσό των 500 χιλ. 1)30, τονίζοντας 
ότι η ελληνική πλευρά ήταν η πρώτη χώρα σε παγκόσμιο επί¬ 
πεδο που ανταποκρίθηκε σ’ αυτό. 

Η αρμενική πλευρά ζήτησε όπως εξεταστεί η δυνατότητα 
ελληνικής συμμετοχής και στο πρόγραμμα στήριξης του δη¬ 
μοσιονομικού ελλείμματος της Αρμενίας ύψους 12,4 εκατ. 
υ3ϋ. Η ελληνική πλευρά προτίθεται να εξετάσει θετικά την 
πρόταση αυτή, το συντομότερο δυνατό. 

Τέλος, η αρμενική πλευρά ζήτησε την ελληνική υποστήρι¬ 
ξη στο αίτημά της για τη λήψη του ποσού που της αναλογεί 
από το δάνειο που χορήγησε η Ε.Ε. στις χώρες της πρώην 
Ε.Σ.Σ.Δ. 

Η επόμενη συνάντηση της παρούσας Επιτροπής συμφω- 
νήθηκε να πραγματοποιηθεί στο Ερεβάν, σε ημερομηνία που 
θα καθοριστεί δια της διπλωματικής οδού. 

Έγινε στην Αθήνα, την 16η Μαρτίου 1999, στην Ελληνική 
και στην Αρμενική γλώσσα. Τα δύο κείμενα είναι εξίσου αυ¬ 
θεντικά. 

Γιατην Γιατη 

Ελληνική Δημοκρατία Δημοκρατία της Αρμενίας 

ΑΛΕΞΑΝΔΡΟΣ ΜΠΑΛΤΑΣ ΑΒΜΕΝ ΡΕΤΒ035ΙΑΝ 

Υφυπ. Εθνικής Οικονομίας Υφυπ. Εμπορίου και Βιομηχανίας 


ΠΑΡΑΡΤΗΜΑ I 
ΗΜΕΡΗΣΙΑ ΔΙΑΤΑΞΗ 


1. Εξέλιξη της Διμερούς Οικονομικής Συνεργασίας 

2. Πιστωτική Διευκόλυνση 

3. Επιμέρους συνεργασία στους τομείς: 

• Εμπόριο 

• Βιομηχανία και Τεχνολογία 

• Έρευνα και Τεχνολογία 

• Τουριστικός τομέας 

• Μεταφορές και Τηλεπικοινωνίες 

• Τραπεζικός τομέας 

• Κατασκευαστικός τομέας 

• Αγροτικός τομέας 

4. Διμερής Αναπτυξιακή και Τεχνική Βοήθεια 

5. Διάφορα 


ΠΑΡΑΡΤΗΜΑ II 

ΣΥΝΘΕΣΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 
1. ΥΠΟΥΡΓΕΙΟ ΕΘΝΙΚΗΣ ΟΙΚΟΝΟΜΙΑΣ 


Αλέξανδρος Μπαλτάς 
Στέφανος Αυγουλέας 
Θεόδωρος Βλασσόπουλος 
Δημήτριος Γ ιάννος 

Νικόλαος Συμεωνίδης 


- Υφυπουργός Εθνικής Οικονομίας, 
Επικεφαλής της Ελληνικής Ανππροσωπείας 

- Γενικός Γραμματέας Διεθνών Οικονομικών 
Σχέσεων (ΔΟΣ) 

- Γενικός Διευθυντής Εξωτερικών Οικονο¬ 
μικών και Εμπορικών Σχέσεων (ΕΟΕΣ) 

- Προϊστάμενος Δ/νσης Σχέσεων με Χώρες 
Κεντρικής και Ανατολικής Ευρώπης και τις 
Βαλκανικές Χώρες (ΚΑΕ) 

- Προϊστάμενος Δ/νσης Αναπτυξιακής 


Ροδάνθη'Ιβρου 

Στέλλα Παπουτσή 

Συνεργασίας 

- Υπεύθυνη Διμερών Οικονομικών Σχέσεων 
με Χώρες της Ανατολικής Ευρώπης 

- Υπεύθυνη Διμερών Οικονομικών Σχέσεων 
Ελλάδας-Αρμενίας 


Αικατερίνη Αναστασοπούλου 

- Σύμβουλος του Υφυπουργού Εθνικής Οικο 
νομίας 

Χρυσούλα Σταυροπούλου 

-Υπάλληλος Δ/νσης ΚΑΕ 

2. ΥΠΟΥΡΓΕΙΟ ΕΞΩΤΕΡΙΚΩΝ 
Βασίλειος Σημαντηράκης 

- Πληρεξούσιος Υπουργός Β’, Προϊστάμενος 
Α5 Δ/νσης Ρωσίας, Λευκορωσίας, χωρών 
Καυκάσου & λοιπών χωρών Ευξείνου Πόντου 

3. ΥΠΟΥΡΓΕΙΟ ΑΝΑΠΤΥΞΗΣ 


- ΓΕΝΙΚΗ ΓΡΑΜΜΑΤΕΙΑ ΕΝΕΡΓΕΙΑΣ 

Ιωάννης Δαλέζιος 

- Προϊστάμενος της Δ/νσης Δημοσίων Σχέ¬ 
σεων και Διεθνών Δραστηριοτήτων 

- ΓΕΝΙΚΗ ΓΡΑΜΜΑΤΕΙΑ ΒΙΟΜΗΧΑΝΙΑΣ 

Ευαγγελία Ζήρα 

- Υπάλληλος της Δ/νσης Διεθνών Βιομηχανι¬ 
κών Σχέσεων 

- ΓΕΝΙΚΗ ΓΡΑΜΜΑΤΕΙΑ ΕΡΕΥΝΑΣ & ΤΕΧΝΟΛΟΓΙΑΣ 

Δρ. Αικατερίνη Χατζή 

-Δ/νση Διεθνούς Ε+Τ Συνεργασίας, Τμήμα 
Διακρατικών Σχέσεων, Συντονίστρια Προ¬ 
γραμμάτων Ε+Τ Συνεργασίας με χώρες της 
πρώην ΕΣΣΔ 

4. ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΩΝ ΕΡΓΩΝ 

Π. Καραχάλιου 

- Δ/νση Οδικών Εργων (Δ1) 

5. ΥΠΟΥΡΓΕΙΟ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Μελίνα Παπαδάκη 

- Προϊσταμένη Δ/νσης Διεθνών Εκπαιδευτι¬ 
κών Σχέσεων 

6. ΥΠΟΥΡΓΕΙΟ ΓΕΩΡΓΙΑΣ 

Γεώργιος Κρουστάλλης 

- Υπάλληλος Τμήματος Ευρωπαϊκής 
Ένωσης-Διεθνών Σχέσεων - Εμπορικής 
Πολιτικής 

7. ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Γεώργιος Γιαννημάρας 

- Αντιπλοίαρχος Λιμενικού Σώματος 

8. ΥΠΟΥΡΓΕΙΟ ΜΕΤΑΦΟΡΩΝ 
Αγγελική Τζολάκη-Χατζίρη 

- Υπάλληλος της Δ/νσης Εμπορευματικών 
Μεταφορών 

Δημήτρης Τσαγκαλίδης 

- Υπάλληλος του Τμήματος Διεθνών Σχέσεων 

9. ΟΠΕ 

Κ. Κακουλίδης 

- Νομικός Σύμβουλος Διεθνών Οικονομικών 
Σχέσεων 

10. ΧΡΗΜΑΤΙΣΤΗΡΙΟ ΑΞΙΩΝ ΑΘΗΝΩΝ 

Θεανώ Καρποδίνη- 
Κωνσταντινίδη 

- Υπεύθυνη Δημοσίων Σχέσεων 

11. ΕΘΝΙΚΗ ΤΡΑΠΕΖΑ 

Μ. Αρσενικός 

Π. Αντωνιάδης 

- Υποδιευθυντής Διεύθυνσης Διεθνών Δρα¬ 
στηριοτήτων 

- Διεύθυνση Διεθνών Δραστηριοτήτων 

12. ΕΤΒΑ 

Ιωάννης Αποστολόπουλος 

- Προϊστάμενος Διεύθυνσης Μελετών & Ανα¬ 
πτυξιακών Δραστηριοτήτων 

13.0ΛΠ 

Σταύρος Χατζάκος 

- Δ/νση Φορτοεκφόρτωσης, Προϊστάμενος 

Γ ραφείου Ευρωπαϊκής Ενωσης 

14.0ΤΕ 

Ιωάννης Κόκκινης 

- Δ/νση Στρατηγικής και Χρηματοοικονομι¬ 
κών Επενδύσεων 

15. Ε0Τ 

Αθανάσιος Ζαχαρόγλου 

- Προϊστάμενος Γ ραφείου Διεθνών Σχέσεων 

16. ΕΟΜΜΕΧ 

Κλαίρη Οικονομίδου- - Προϊστάμενη Δ/νσης Διεθνών και Δημοσίων 

Σταυρακάκη Σχέσεων 


17. Κ.Α.Π.Ε. 

Δρ. Γεώργιος Αγερίδης · Υπεύθυνος Δ/νσης Στρατηγικού Σχεδια- 

σμού Προγραμματισμού & Ελέγχου 

Δρ. Ιωάννης Μπούκης - Υπεύθυνος Δ/νσης Τεχνικής Υποστήριξης 

18. ΔΙΑΒΑΛΚΑΝΙΚΟ ΚΑΙ ΠΑΡΕΥΕΞΕΙΝΙΟ ΕΠΙΧΕΙΡΗΜΑΤΙΚΟ ΚΕΝΤΡΟ (ΔΙΠΕΚ) 

Χαράλαμπος Τσαρούχας - Γενικός Δ/ντής ΔΙΠΕΚ 


19. ΕΝΩΣΙΣ ΕΛΛΗΝΩΝ ΕΦΟΠΛΙΣΤΩΝ 

Νικόλαος Χασιώτης -Εκπρόσωπος της Ένωσης 


ΠΑΡΑΡΤΗΜΑ II 

ΣΥΝΘΕΣΗ ΑΡΜΕΝΙΚΗΣ ΑΝΤΙΠΡΟΣΩΠΕΙΑΣ 


Αττηβπ Ρβίτοεείαη 

Ατπιαη ΚΪΓ3λθ$5Ϊ3η 

Ατπιβη ΚΤιβοίιβίπβη 
ΑιΙΙιυΓΑνεηίεη 
ΜίίΐΓΒΠ δΐ3ΚΪ3Π 
06ΟΓ9Θ Ηετυΐυηίαη 

ΗονΙιεηηβε ΝαναεαΓάίαη 
ΑείιοΙ Ροθοεδίαη 
ΚάοΓβηΤβάθπεη 


- Υφυπουργός Εμπορίου και Βιομηχανίας, 
Επικεφαλής Αντιπροσωπείας 

- Πρέσβης της Δημοκρατίας της Αρμενίας 
στην Ελλάδα 

-Υφυπουργός Γεωργίας 

- Υφυπουργός Μεταφορών 

- Υφυπουργός Επιστημών και Παιδείας 

- Προϊστάμενος Τμψατος Εξωτερικών Σχέ 
σεωντης ΑΒΘ5ΗΙΝΒΑΝΚ 

- Εμπειρογνώμονας της ΑΗ03ΗΙΝΒΑΝΚ 

- Α’ Γραμματέας της Πρεσβείας της Αρμενίας 

- Α' Γ ραμματέας της Πρεσβείας της Αρμενίας 


-* 

Αοίθ. Φ.0544/2/ΑΣ 136/Μ. 494 4 


( 2 ) 


Έγκριση Πρωτοκόλλου υπ’ αριθ. 68 για τις εργασίες της Μι¬ 
κτής Ελληνο-βουλγαρικής Μεθοριακής Επιτροπής της 
60ης τακτικής Συνόδου. Θεσσαλονίκη, 3.7.1998. 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΞΩΤΕΡΙΚΩΝ 

Έχοντας υπόψη: 1) τη διάταξη το άρθρου 2 της Συμφωνίας 
Ελλάδος - Βουλγαρίας για την πρόληψη και διευθέτηση των 
μεθοριακών επεισοδίων και παραβιάσεων που υπογράφηκε 
στην πόλη Στάλιν στις 17 Αυγούστου 1995, περί συστάσεως 
Ελληνο-Βουλγαρικής Μεθοριακής Επιτροπής, η οποία δεν 
κυρώθηκε νομοθετικά, 2) τις διατάξεις της Συμφωνίας Ελλά¬ 
δος - Βουλγαρίας για τον έλεγχο της μεθοριακής γραμμής 
που υπογράφηκε στη Σόφια στις 4 Σεπτεμβρίου 1957, η ο¬ 
ποία εγκρίθηκε με υπουργική απόφαση που δημοσιεύθηκε 
στην Εφημερίδα της Κυβερνήσεως υπ' αριθ. 115 της 16 Ιου¬ 
νίου 1959, τεύχος Α', 3) το περιεχόμενο του υπό έγκριση 
Πρωτοκόλλου, αποφασίζουμε: 

Εγκρίνουμε ως έχει και στο σύνολό του το υπ' αριθ. 68 
Πρωτόκολλο για τις εργασίες της Μικτής Ελληνο-Βουλγα- 
ρικής Μεθοριακής Επιτροπής της 60ης τακτικής Συνόλου 
που υπογράφηκε στη Θεσσαλονίκη στις 3.7.1998 του οποί¬ 
ου το κείμενο σε πρωτότυπο στην ελληνική γλώσσα έχει ως 
εξής: 


Αθήνα, 28 Σεπτεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ Γ. ΠΑΠΑΝΔΡΕΟΥ 


ΠΡΩΤΟΚΟΛΛΟ ΥΠ' ΑΡΙΘ. 68 

Για τις εργασίες της ΜΙΚΤΗΣ ΕΛΛΗΝΟ-ΒΟΥΛΓΑΡΙΚΗΣ ΜΕ¬ 
ΘΟΡΙΑΚΗΣ ΕΠΙΤΡΟΠΗΣ (ΜΕ-ΒΜΕ), της 60ης Τακτικής Συνό¬ 
δου που έλαβε χώρα από 29 Ιουνίου μέχρι 3 Ιουλίου 1998, 
στην πόλη της Θεσσαλονίκης. 


Στη σύνοδο συμμετείχαν: 

α. Από Ελληνικής Πλευράς: 

Ταξίαρχος ΓΡΗΓΟΡΙΟΣ ΚΛΕΤΣΙΔΗΣ, Πρόεδρος. 

Ανπσυνταγματάρχης ΠΑΝΤΕΛΗΣ ΠΑΝΑΡΕΤΑΚΗΣ Γραμ¬ 
ματέας. 

Ταγματάρχης ΒΑΣΙΛΕΙΟΣ ΧΟΥΡΙΔΗΣ, Μέλος 

Ταγματάρχης ΧΡΗΣΤΟΣ ΝΙΝΙΟΣ, Τοπογράφος 

ΚΩΝΣΤΑΝΤΙΝΟΣ ΚΟΥΡΤΙΔΗΣ, Διερμηνέας. 

β. Από Βουλγαρικής Πλευράς 

Ανπσυνταγματάρχης ΣΤΟΙΤΟΜΟΦ, Πρόεδρος. 

Συνταγματάρχης ΒΑΣΙΛ ΣΤΑΝΟΪΚΟΦ, Γραμματέας. 

Συνταγματάρχης ΚΙΡΙΛ ΚΙΡΙΛΟΦ, Μέλος. 

Ταγματάρχης ΣΤΟΓΙΑΝ ΣΤΟΓΙΑΝΟΦ, Τοπογράφο. 

Υπολοχαγός ΒΑΛΕΝΤΙΝ ΝΑΙΤΕΝΟΦ, Διερμηνέας. 

Έγινε αποδεκτή η παρακάτω Ημερήσια Διάταξη: 

1. Εξέταση των μεθοριακών επεισοδίων και παραβάσεων 
που έγιναν στην Ελληνο-Βουλγαρική μεθόριο κατά το χρονι¬ 
κό διάστημα μεταξύ 59ης και 60ης Τακτικών Συνόδων της 
ΜΕ-ΒΜΕ. 

2. Απολογισμός του έργου των Μεθοριακών Αντιπροσώ¬ 
πων, των Αναπληρωτών και των Πληρεξουσίων τους, κατά το 
παραπάνω χρονικό διάστημα. 

3. Απολογισμός του έργου, που εκτελέστηκε κατά το θέρος 
του 1997, για την αποκατάσταση και συντήρηση των μεθο¬ 
ριακών ορόσημων, την εκκαθάριση του μεθοριακού αύλακα 
και της ζώνης των 5-10 μέτρων από τις δύο πλευρές της με¬ 
θοριακής γραμμής, στα δυτικά τμήματα των τομέων πυραμί¬ 
δων «Α», «Β-1», «Β-2» και «Ο». 

4. Εξέταση της αποκατάστασης των εξαφανισθέντων και 
κεκλιμένων μεθοριακών ορόσημων στους ποταμούς Έβρο 
και Ερυθροπόταμο, όπως προκύπτει από τα πρωτόκολλα της 
Μικτής Ελληνο-Βουλγαρικής Μεθοριακής Επιτροπής του τε¬ 
τάρτου μεθοριακού τομέα, που υπογράφηκαν στις 25 Σε¬ 
πτεμβρίου 1996 και 30 Σεπτεμβρίου 1997. 

5. Εξέταση της τροποποίησης της υφιστάμενης διαδικα¬ 
σίας παράδοσης - παραλαβής των φυγάδων, σε εφαρμογή 
της απλουστευμένης διαδικασίας της διακυβερνητικής Ελ- 
ληνο-Βουλγαρικής συμφωνίας, που υπογράφηκε στις 15 Δε¬ 
κεμβρίου 1995 και αφορά στην επανεισδοχή των προσώπων, 
των οποίων η παραμονή είναι παράνομη. 

6. Εξέταση της διεύρυνσης του Πρωτοκόλλου υπ’ αριθ. 
1/1956/ΜΕ-ΒΜΕ, σε ότι αφορά τις παραδόσεις των κατοικί¬ 
διων ζώων στο πλαίσιο πρόληψης και αποτροπής μετάδοσης 
νόσων των ζώων (αφθώδης πυρετός κ.λπ.) στις παραμεθό¬ 
ριες περιοχές και λήψη αναγκαίων μέτρων αντιμετώπισης. 

7. Εξέταση της δυνατότητας δημιουργίας αποδεικτικών 
στοιχείων με νέα τεχνολογία στην Ελληνο-Βουλγαρική μεθο¬ 
ριακή γραμμή (προσδιορισμός θέσεως σημείων με δέκτες Θ- 
Ρ5, αεροφωτογράφηση μεθοριακής γραμμής, σύνταξη το- 
πογραφικών διαγραμμάτων). 

8. Εξέταση της οριοθέτησης των ποταμών Έβρου και Ερυ- 
θροποτάμου με νέα μέθοδο δια της εμπήξεως πασσάλων εκ 
σκυροδέματος σε αντικατάσταση της υφισταμένης σήμαν¬ 
σης δια σιδηροπασσάλων. 

Σύμφωνα με πρόταση της βουλγαρικής πλευράς το θέμα 
αυτό συμπληρώνεται ως εξής: «Εξέταση της προσεχούς 
δραστηριότητας για τη διόρθωση του Ερυθροποτάμου ποτ.» 

9. Καθορισμός του χρόνου διεξαγωγής της 61 ης Τακτικής 
Συνόδου της ΜΕ-ΒΜΕ. 

ΕΠΙ ΤΟΥ ΘΕΜΑΤΟΣ «ΕΝΑ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η ΜΕ-ΒΜΕ εξέτασε τη γενική κατάσταση της Ελληνο-Βουλ- 
γαρικής Μεθορίου, κατάτο χρονικό διάστημα μεταξύ της 59ης 
και 60ης Τακτικών Συνόδων και προέβη στην ανασκόπηση των 
σημειωθέντων μεθοριακών επεισοδίων και παραβάσεων. 

Η Επιτροπή διαπίστωσε ομόφωνα ότι, ως αποτέλεσμα των 
προσπαθειών που καταβλήθηκαν απ' αυτήν όπως και από 

τους Μεθοριακούς Αντιπροσώπους και τα λοιπά μεθοριακά 
όργανα των δύο χωρών, κατά την εξεταζόμενη περίοδο μει¬ 
ώθηκε ο συνολικός αριθμός των μεθοριακών επεισοδίων και 
παραβάσεων σε σύγκριση με την προηγούμενη περίοδο. 

Η ΜΕ-ΒΜΕ διαπίστωσε ότι, κατά την παραπάνω περίοδο α¬ 
νταλλάχθηκαν επιστολές και διεξήχθησαν έκτακτες συνα¬ 
ντήσεις μεταξύ των Μεθοριακών Αντιπροσώπων για παρα¬ 
βάσεις οι οποίες δεν επηρέασαν την καλή συνεργασία μετα¬ 
ξύ των μεθοριακών οργάνων των δύο χωρών και για το λόγο 
αυτό η ΜΕ-ΒΜΕ αποφάσισε ομόφωνα να τις θεωρήσει λυμέ¬ 
νες. 

Οι δύο αντιπροσωπείες υποχρεούνται και στο μέλλον κάθε 
μία στο έδαφος της να συνεχίσει τη λήψη των απαραίτητων 
μέτρων για τη μείωση στο ελάχιστο των μεθοριακών επεισο¬ 
δίων και παραβάσεων. 

ΕΠΙ ΤΟΥ ΘΕΜΑΤΟΣ «ΔΥΟ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η ΜΕ-ΒΜΕ εξέτασε τη δραστηριότητα των Μεθοριακών Α¬ 
ντιπροσώπων, των Αναπληρωτών και Πληρεξουσίων τους και 
διαπίστωσε ομόφωνα ότι, κατά τη χρονική περίοδο μεταξύ 
της 59ης και 60ης Τακτικών Συνόδων καταβλήθηκαν προ¬ 
σπάθειες για εξέταση και επίλυση των θεμάτων που προέκυ- 
ψαν στην Ελληνο-Βουλγαρική Μεθόριο, σύμφωνα με τους ό¬ 
ρους της Συμφωνίας του 1955 και τις αποφάσεις της ΜΕ- 
ΒΜΕ. 

Σαν αποτέλεσμα αυτού οι συναντήσεις και η ανταλλαγή ε¬ 
πιστολών μεταξύ τους διεξήχθησαν σε πνεύμα αμοιβαίου σε¬ 
βασμού, εμπιστοσύνης, συνεργασίας και κατανόησης. 

Η ΜΕ-ΒΜΕ υποχρεώνει τους Μεθοριακούς Αντιπροσώ¬ 
πους, τους Αναπληρωτές και τους Πληρεξουσίους να εργά¬ 
ζονται και στο μέλλον με αυξημένο πάντα ζήλο και αποτελε- 
σματικότητα, για την εξέταση και επίλυση όλων των προβλη¬ 
μάτων, που μπορεί να παρουσιαστούν στην 
Ελληνο-Βουλγαρική Μεθόριο. 

ΕΠΙ ΤΟΥ ΘΕΜΑΤΟΣ «ΤΡΙΑ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η ΜΕ-ΒΜΕ διαπίστωσε ότι, σε εκτέλεση της Συμφωνίας με¬ 
ταξύ των Κυβερνήσεων της Βουλγαρίας και της Ελλάδας του 
1957, τα μεθοριακά όργανα των δύο χωρών εξετέλεσαν κατά 
το θέρος του 1997 πλήρως και στην προθεσμία που καθορί¬ 
σθηκε, τις εργασίες για την αποκατάσταση και συντήρηση 
των μεθοριακών πυραμίδων και ορόσημων, εκκαθάριση του 
μεθοριακού αύλακα και της ζώνης των 5-10 μέτρων από τις 
δυο πλευρές της μεθοριακής γραμμής στα δυτικά τμήματα 
των τομέων πυραμίδων «Α», «Β-1», «Β-2» και «Ο». 

ΕΠΙ ΤΟΥ ΘΕΜΑΤΟΣ «ΤΕΣΣΕΡΑ» ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 

Η ΜΕ-ΒΜΕ εξέτασε το θέμα για την αποκατάσταση των ε- 
ξαφανισθέντων μεθοριακών ορόσημων με αριθμό 6, 13, 16, 
32 και 33 και την αποκατάσταση των κεκλιμένων μεθοριακών 
ορόσημων με αριθμό 26 και 39 στην κοίτη του ποταμού Έ¬ 
βρου. 

Η ΜΕ-ΒΜΕ εξέτασε επίσης την αποκατάσταση των εξαφα- 
νισθέντων μεθοριακών ορόσημων με αριθμό 3,10,13,21,22, 
25 και 43 στην κοίτη του ποταμού Ερυθροποτάμου. 

Η ΜΕ-ΒΜΕ αποφάσισε ότι, οι παραπάνω καταστροφές - 
βλάβες έγιναν συνέπεια της ορμητικότητας των υδάτων των 
παραπάνω ποταμών. 

Η ΜΕ-ΒΜΕ αποφάσισε, οι από κοινού εργασίες για την α¬ 
ποκατάσταση των παραπάνω μεθοριακών ορόσημων να 
πραγματοποιηθούν κατά τους μήνες Αύγουστο και Σεπτέμ¬ 
βριο 1998. Για το σκοπό αυτό οι δύο πλευρές θα συγκροτή¬ 
σουν Μικτή Τεχνική Επιτροπή, η οποία να συναντηθεί στις 
1000 Ω της 3 Αυγούστου 1998 στην Μεθοριακή Πυραμίδα 
456 του τομέα «Ο». 

Μετά την αποκατάσταση των μεθοριακών ορόσημων η Μι¬ 
κτή Τεχνική Επιτροπή να συντάξει Πρωτόκολλο, το οποίο να 


υποβάλει στη ΜΕ-ΒΜΕ, προκειμένου να εξετασθεί και να επι¬ 
κυρωθεί στην 61η Τακτική Σύνοδο. 

ΕΠΙ ΤΟΥ ΘΕΜΑΤΟΣ «ΠΕΝΤΕ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η ΜΕ-ΒΜΕ εξέτασε το θέμα της τροποποίησης της υφι- 
σταμένης διαδικασίας παράδοσης-παραλαβής των φυγά- 
δων, σε εφαρμογή της απλουστευμένης διαδικασίας σύμ¬ 
φωνα με τη διακυβερνητική Ελληνο-Βουλγαρική συμφωνία ε- 
πανεισδοχής που υπογράφηκε στις 15 Δεκεμβρίου 1995. 

Η ΜΕ-ΒΜΕ διαπίστωσε ότι υπάρχει διαφορά στο Ελληνικό 
και Βουλγαρικό κείμενο στην τελευταία παράγραφο του άρ¬ 
θρου 6 του πρωτοκόλλου υλοποίησης της συμφωνίας επα- 
νεισδοχής του 1995, που αναφέρεται στις αρμοδιότητες των 
Μεθοριακών Αντιπροσώπων σε ότι αφορά την αποδοχή αιτή¬ 
σεων επανεισδοχής προσώπων. 

Κατόπιν αυτού η ΜΕ-ΒΜΕ εξέτασε το περιεχόμενο της πα¬ 
ραπάνω παραγράφου, από το Αγγλικό κείμενο, σύμφωνα με 
τη διαδικασία που προβλέπεται στην τελευταία παράγραφο 
του άρθρου 12 της συμφωνίας επανεισδοχής του έτους 1995 
και συμφώνησε στη διατύπωση των παρακάτω απόψεων ε- 
κάστης πλευράς. 

Άποψη της Ελληνικής Αντιπροσωπείας: 

Η Ελληνική Αντιπροσωπεία θεωρεί ότι η παράδοση (παρα¬ 
λαβή) των προσώπων των οποίων η παραμονή είναι παράνο¬ 
μη να πραγματοποιείται από τις αρμόδιες αρχές των δύο 
κρατών, σύμφωνα με τις διαδικασίες της συμφωνίας επα- 
νεισδοχής προσώπων και του πρωτοκόλλου υλοποίησης της 
συμφωνίας, που υπογράφηκε μεταξύ των δύο χωρών στις 15 
Δεκεμβρίου 1995 και είναι σε προσωρινή ισχύ από 1 Φεβρου¬ 
άριου 1996. Η Ελληνική Αντιπροσωπεία θεωρεί ότι δεν υφί- 
στανται περιθώρια αντικατάστασης των αρμοδίων αστυνομι¬ 
κών αρχών της χώρας από στρατιωτικές (Μεθοριακοί Αντι¬ 
πρόσωποι) ούτε χρησιμοποίησης άλλων σημείων 
επανεισδοχής εκτός των συνοριακών σταθμών Προμαχώνα 
και Ορμένιου και όσων νέων συνοριακών σταθμών ανοιχθούν 
στο μέλλον (άρθρο 7 του πρωτοκόλλου υλοποίησης της συμ¬ 
φωνίας επανεισδοχής του 1995). 

Άποψη της Βουλγαρικής Αντιπροσωπείας: 

Η Βουλγαρική Αντιπροσωπεία θεωρεί ότι αρμόδια όργανα 
σύμφωνα με τα άρθρα 4 και 6 του πρωτοκόλλου υλοποίησης 
της συμφωνίας επανεισδοχής των δύο χωρών του 1995 στην 
υλοποίηση επιστροφής (παραλαβής) προσώπων με την α- 
πλουστευμένη διαδικασία που πέρασαν παράνομα τα Ελλη- 
νο-Βουλγαρικά σύνορα και συνελήφθησαν στην μεθοριακή 
ζώνη, είναι οι Μεθοριακοί Αντιπρόσωποι των τεσσάρων το¬ 
μέων των κοινών συνόρων, σύμφωνα με το άρθρο 7 της συμ¬ 
φωνίας μεταξύ των κυβερνήσεων των δύο χωρών «Περί προ- 
λήψεως και διευθετήσεως των μεθοριακών επεισοδίων και 
παραβάσεων» του έτους 1955. 

Η ΜΕ-ΒΜΕ λόγω των παραπάνω διαφορετικών απόψεων 
σύμφωνα με το άρθρο 6 της συμφωνίας του έτους 1955 απο¬ 
φάσισε να θέσει το υπόψη θέμα αρμοδίως, για τακτοποίηση 
μέσω της διπλωματικής οδού. 

Η ΜΕ-ΒΜΕ αποφάσισε όπως μέχρι την τακτοποίηση του υ¬ 
πόψη θέματος να εφαρμόζεται η μέχρι σήμερα ακολουθού¬ 
μενη πρακτική. 

ΕΠΙ ΤΟΥ ΘΕΜΑΤΟΣ «ΕΞΙ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η ΜΕ-ΒΜΕ εξέτασε από το Πρωτόκολλο υπ’ αριθ. 1 που υ- 
πογράφηκε στις 25 Ιανουάριου 1956, την παράγραφο που α¬ 
φορά την παράδοση κατοικίδιων ζώων και αποφάσισε να διευ¬ 
ρύνει το παραπάνω Πρωτόκολλο με τις παρακάτω ρυθμίσεις: 

α. Σε περίπτωση εμφάνισης ασθένειας σε κατοικίδια ζώα 
στις περιοχές πλησίον της μεθορίου, τα μεθοριακά όργανα 
των δύο χωρών υποχρεούνται να προβαίνουν έγκαιρα σε αλ- 
ληλοενημέρωση για λήψη αναγκαίων μέτρων αντιμετώπισης 
σύμφωνα με τις ισχύουσες διμερείς συμφωνίες μεταξύ των 
κτηνιατρικών υπηρεσιών των δύο χωρών. 

β. Σε κάθε περίπτωση συνοριακής διέλευσης κατοικίδιων 
ζώων, θα πρέπει να ενημερώνεται το ταχύτερο δυνατό η αρ¬ 
μόδια τοπική κτηνιατρική υπηρεσία της χώρας, μέσα στην ο¬ 
ποία εισήλθαν τα κατοικίδια ζώα, η οποία θα επιλαμβάνεται 
της απομόνωσης, εξέτασης και φροντίδας των ζώων μέχρι 
την επιστροφή τους. 

γ. Κατά την επιστροφή των κατοικίδιων ζώων που έχουν ει- 
σέλθει στο έδαφος του άλλου Μέρους, θα πρέπει να ελέγχε¬ 
ται από την αρμόδια τοπική κτηνιατρική υπηρεσία η ατομική 
σήμανση αυτών και να επιβεβαιώνεται η προέλευση πριν την 
υλοποίηση της ανταλλαγής, σε περίπτωση δε που είναι αδύ¬ 
νατη ή αμφίβολη η επιβεβαίωση της προέλευσης, τα κατοικί¬ 
δια ζώα να μην παραλαμβάνονται. 

δ. Σε κάθε περίπτωση παράδοσης ζώων να παρίστανται 
κτηνίατροι των αρμοδίων τοπικών κτηνιατρικών υπηρεσιών 
αμφοτέρων των χωρών και να συντάσσεται επιτόπου κτηνια¬ 
τρικό πρωτόκολλο. 

ε. Η συμμετοχή των αρμοδίων τοπικών κτηνιατρικών υπη¬ 
ρεσιών στις παραπάνω δραστηριότητες να πραγματοποιεί¬ 
ται σε συσχετισμό με τις υπογραφείσες και ισχύουσες διμε¬ 
ρείς συμφωνίες μεταξύ των εθνικών κτηνιατρικών υπηρεσιών 
των δύο χωρών. 

ΕΠΙ ΤΟΥ ΘΕΜΑΤΟΣ «ΕΠΤΑ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η ΜΕ-ΒΜΕ εξέτασε τη δυνατότητα δημιουργίας βάσης γε- 
ωδαιτικών στοιχείων για την Ελληνο-Βουλγαρική Μεθόριο. 

Η ΜΕ-ΒΜΕ διαπίστωσε ότι τα στοιχεία περιγραφής της Ελ- 
ληνο-Βουλγαρικής μεθορίου δεν ανταποκρίνονται στις σύγ¬ 
χρονες απαιτήσεις και πρέπει να εκσυγχρονισθούν. Με σκο¬ 
πό την προετοιμασία για διεξαγωγή νέας γεωδαιτικής περι¬ 
γραφής κατά τη διάρκεια της συνάντησης της Μικτής 
Τεχνικής Επιτροπής στις 3 Αυγούστου 1998, η επιτροπή αυ¬ 
τή να προετοιμάσει πρόταση, η οποία να υποβληθεί για να ε- 
ξετασθεί κατά τη διάρκεια της 61ης Τακτικής Συνόδου της 
ΜΕ-ΒΜΕ. 

ΕΠΙ ΤΟΥ ΘΕΜΑΤΟΣ «ΟΚΤΩ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η ΜΕ-ΒΜΕ εξέτασε το θέμα για την οριοθέτηση με νέα μέ¬ 
θοδο των ποταμών Έβρου και Ερυθροποτάμου. 

Σχετικά μ’ αυτό, η Ελληνική Αντιπροσωπεία παρέδωσε 
στην αντίστοιχη Βουλγαρική τεχνική πρόταση για αντικατά¬ 
σταση των υφισταμένων μεθοριακών ορόσημων. 

Η Βουλγαρική Αντιπροσωπεία δέχθηκε να απαντήσει σε 
διάστημα έξι μηνών στην ελληνική πρόταση, η οποία αφορά 
στην αντικατάσταση της υφιστάμενης δια σιδηροπασσάλων 
οριοθέτησης με αντίστοιχα ορόσημα εκ σκυροδέματος, σύμ¬ 


φωνα με τα στοιχεία των βιβλιαρίων περιγραφής των τμημά¬ 
των των ποταμών Εβρου (Πρωτόκολλο υπ’ αριθ. 46/ 
4.6.76/ΜΕ-ΒΜΕ) και Ερυθροποτάμου (Πρωτόκολλο υπ’ αριθ. 
50/16.6.80/ΜΕ-ΒΜΕ). 

Σε ότι αφορά το ζήτημα των μελλοντικών δραστηριοτήτων 
διόρθωσης της κοίτης του ποταμού Ερυθροποτάμου, η ΜΕ- 
ΒΜΕ αποφάσισε: 

α. Να δοθούν οδηγίες στους Μεθοριακούς Αντιπροσώ¬ 
πους του τετάρτου τομέα, προκειμένου να αποτραπεί περί¬ 
πτωση μετάθεσης, βλάβης ή καταστροφής των υφισταμένων 
μεθοριακών ορόσημων (Σημείων στήριξης), κατά την εκτέλε¬ 
ση των εργασιών για τη διόρθωση της κοίτης του ποταμού Ε- 
ρυθροπόταμου, που χρηματοδοτούνται από τα διασυνορια¬ 
κά προγράμματα της Ευρωπαϊκής Ένωσης (ΙΝΤΕΒΕΘ II και 
ΡΗΑΒΕ). 

β. Η Μικτή Τεχνική Επιτροπή, η οποία να συνέλθει στις 1000 
Ω στις 3 Αυγούστου 1998 στη Μεθοριακή πυραμίδα 456 του 
Τομέα «Ο», να προβεί στον έλεγχο επαλήθευσης της ορίου 
γραμμής, η οποία πρέπει να ανταποκρίνεται στα ισχύοντα 
στοιχεία του βιβλιαρίου περιγραφών της συνοριακής γραμ¬ 
μής του ποταμού Ερυθροποτάμου. Η παραπάνω τεχνική επι¬ 
τροπή μετά το πέρας του ελέγχου να συντάξει πρωτόκολλο 
αυτοψίας και ελέγχου το οποίο να υποβάλει στη ΜΕ-ΒΜΕ, μέ¬ 
σω των Μεθοριακών Αντιπροσώπων του τετάρτου τομέα. 

Παρόμοια εργασία να επαναληφθεί μετά το πέρας των ερ¬ 
γασιών εκτελέσεως των έργων. 

γ. Οι Μεθοριακοί Αντιπρόσωποι του τετάρτου τομέα να ε¬ 
νημερώσουν τη ΜΕ-ΒΜΕ ένα μήνα προ του πέρατος των ερ¬ 
γασιών. 

ΕΠΙ ΤΟΥ ΘΕΜΑΤΟΣ «ΕΝΝΕΑ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η ΜΕ-ΒΜΕ αποφάσισε η 61η Τακτική Σύνοδος να πραγμα¬ 
τοποιηθεί το δεύτερο δεκαπενθήμερο του μηνός Ιουνίου 
1999, στην πόλη της Σόφιας. 

Το πρωτόκολλο αυτό συντάχθηκε και υπογράφηκε στις 3 Ι¬ 
ουλίου 1998 στην πόλη της Θεσσαλονίκης σε τέσσερα αντί¬ 
τυπα, ανά δύο (2) στην Ελληνική και Βουλγαρική γλώσσα, τα 
οποία έχουν την ίδια ισχύ και από τα οποία οι δύο (2) αντι¬ 
προσωπείες αντάλλαξαν από ένα (1) αντίτυπο. 

